Sanger, komediant se tweede pienkvoet geboreEmo en Michelle (Foto: Instagram) Die sanger en komediant Emo Adams en sy vrou, Michelle Gildenhuys, het Maandag vir die tweede keer ouers geword. Die gesin het Maandag nóg ŉ bulletjie in die gesin verwelkom. Adams het die nuus Dinsdag op sosiale media bekend gemaak. Die egpaar is verlede jaar getroud. Hul eersteling, Kader Zayn, is in Julie 2015 gebore. Emo het ŉ skattige foto van babavoetjies op sosiale media gedeel met die byskrif: “Nuwe toevoeging [tot die familie]. Mamma was wonderlik.” Hy is veral bekend as aanbieder van die kletsprogram Jou Show op kykNET. Olivia Geldenhuys, sy mediabestuurder, was nie onmiddellik beskikbaar vir kommentaar nie. Besoek ook Adams se Facebook-blad. In 8 DaysWe Having A BOY/GIRL pic.twitter.com/joQDij7dfl — emo adams (@emoadams) March 2, 2017